
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 299 

5 Δεκεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

355. Εσωτερικός κανονισμός λειτουργίας του Εργαστη¬ 

ρίου Φυσιολογίας στο Τμήμα Ιατρικής της Σχολής 
Επιστημών Υγείας του Πανεπιστημίου Πατρών. 1 

356. Εσωτερικός κανονισμός λειτουργίας του Εργα¬ 

στηρίου Παθολογικής Ανατομίας στο Τμήμα Ια¬ 
τρικής της Σχολής Επιστημών Υγείας του Πανεπι¬ 
στημίου Πατρών. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 290/2002 Προεδρικό Διά¬ 
ταγμα «Οργανισμός Πολιτικού Προσωπικού Υπουρ¬ 
γείου Εθνικής Άμυνας». 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 355 
Εσωτερικός κανονισμός λειτουργίας του Εργαστηρίου 
Φυσιολογίας στο Τμήμα Ιατρικής της Σχολής Επιστη¬ 
μών Υγείας του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η πρώτη διάταξη τροπο¬ 
ποιήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξειςτου άρθρου 4παρ. 1 εδ.γτου Ν. 2083/1992, 
«Εκσυγχρονισμός της Ανωτάτης Εκπαίδευσης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ 37) όπως αυτό προ- 
σετέθη με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων του 
Ν. 1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθηκε 
με το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότηταςτων κρατικών δαπανών 
και άλλες διατάξεις» (Α' 38). 


4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχουτωνδαπανώντου Κρά¬ 
τους και άλλες διατάξεις» (Α' 247). 

5. Τις διατάξεις του άρθρου 1 περ. ιι του Π.Δ. 55/1996 
«Περιορισμός συναρμοδιοτήτων κατά την έκδοση διοικητι¬ 
κών πράξεων» (Α' 48). 

6. Τη γνώμη της Γ ενικής Συνέλευσης του Τ μήματος Ιατρι¬ 
κής της Σχολής Επιστημών Υγείας του Πανεπιστημίου Πα¬ 
τρών (Συνεδρίαση 402/26.4.2002). 

7. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του προϋπολογι¬ 
σμού του Πανεπιστημίου Πατρών. 

8. Την αριθμ. 463/2002 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

1. Το Εργαστήριο Φυσιολογίας του Τμήματος Ιατρικής 
του Πανεπιστημίου Πατρών, που ιδρύθηκε με το Ν. 641/ 
1977 (Α' 200), έχει ως αντικείμενο διδασκαλίας και έρευνας 
τις λειτουργίες του υγιούς ανθρωπίνου σώματος και τους 
μηχανισμούς δυναμικής ομοιόστασης που τις υποστηρί¬ 
ζουν κατά τις διάφορες φάσεις της ζωής και υπόκεινται σε 
σημαντικές για την υγεία νοσογόνους επιδράσεις. 

2. Το εργαστήριο περιλαμβάνει τις ακόλουθες επί μέρους 
ειδικές μονάδες: 

α. Μοριακής - Κυτταρικής Φυσιολογίας, 
β. Συστηματικής Φυσιολογίας, 
γ. Φυσιολογίας της Συμπεριφοράς, 
δ. Αναπτυξιακής Φυσιολογίας, 
ε. Υπολογιστικής Φυσιολογίας, 
στ. Κλινικής Φυσιολογίας, 
ζ. Νευροφυσιολογίας, 

η. Μοριακές και Κυτταρικές Νευροεπιστήμες. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής της Σχολής Επιστημών Υγείας, καθώς και άλλων Τμη- 
μάτωντου Πανεπιστημίου Πατρών σε θέματα που εμπίπτουν 
στα αντικείμενα δραστηριότητας του εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον οι 
επιστημονικοί στόχοι, συμπίπτουν, συμβαδίζουν και αλλη- 
λοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων και 
εκδόσεων και την πρόσκληση ελλήνων και ξένων αναγνωρι¬ 
σμένων επιστημόνων. 

4. Την παροχή υπηρεσιών σε ιδιώτες κατά τα προβλεπό- 
μεναστοΠ.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρικής 
της Σχολής Επιστημών Υγείας του Πανεπιστημίου Πατρών 
που το γνωστικό αντικείμενο της θέσης που κατέχουν εμπί¬ 
πτει στα διδακτικά και ερευνητικά ενδιαφέροντα του εργα¬ 
στηρίου, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των άρ¬ 
θρων 4 παρ. 1 (δ) του Ν. 2083/1992 (Α' 159) και 13 παρ. 3β του 
Ν. 2817/2000 (Α' 78) αντίστοιχα. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρικής 
του Πανεπιστημίου Πατρών που ορίζεται με τη διαδικασία 
που ορίζουν οι διατάξεις του άρθρου 28 παρ. 22 του Ν. 
2083/1992. 

2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβάνο¬ 
νται ο συντονισμός του διδακτικού (προπτυχιακού-μεταπτυ- 
χιακού) και ερευνητικού έργου του εργαστηρίου, η κατάρτι¬ 
ση και υποβολή στη Γενική Συνέλευση του Τμήματος του ετή¬ 
σιου προγράμματος λειτουργίας του εργαστηρίου και η μέ¬ 
ριμνα για την τήρησή του, η μέριμνα για τη στελέχωση, την 
οικονομική διαχείριση και την κατανομή των χώρων του ερ¬ 
γαστηρίου, η εισήγηση στη Γ ενική Συνέλευση του Τ μήματος 
για τον ορισμό των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου και σε 
χώρους που παραχωρούνται σ’ αυτό για την εγκατάσταση 
των οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατάστα¬ 
σης τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή κά¬ 
θε εργασίας, που γίνεται στο εργαστήριο στα πλαίσια ερευ¬ 
νητικού προγράμματος ή άλλου έργου, που έχει αποφασι- 
σθεί και καθορίζει την προτεραιότητα στη χρησιμοποίηση 
οργάνων και χώρων, σε περίπτωση που δεν υπάρχει σχετι¬ 
κή απόφαση. 

3. Ο διευθυντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και υλι¬ 
κών που ανήκουν σ’ αυτό, την παραμονή των εργαζομένων 


(προσωπικού, φοιτητών, επισκεπτών), στους χώρους, κα¬ 
θώς και στην προστασία των οργάνων και εγκαταστάσεων 
του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρίου 
επιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από το διευθυντή αυτού. Κινητά όργανα και 
σκεύη, τα οποία παραδίδονται για τη διεξαγωγή εργασιών, 
επιστρέφονται, μετά τη χρησιμοποίησή τους, στην κατά¬ 
σταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδακτι¬ 
κών και ερευνητικών δραστηριοτήτων του εργαστηρίου, η 
πρόσληψη διενεργείται κατόπιν εισηγήσεως του διευθυντή 
στα αρμόδια όργανα του τμήματος σύμφωνα με τις διατάξεις 
του άρθρου 18 του ν. 1268/1982 και του άρθρου 5 του Π.Δ. 
407/1980 (ΑΊ12), όπως το τελευταίο τούτο εφαρμόζεται κα¬ 
τά αναλογία σε όλα τα Α.Ε.Ι. της χώρας σύμφωνα με τις δια¬ 
τάξεις του άρθρου 2 παρ. 1 εδαφ. δ του Ν. 1674/1986 (Α' 203). 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 3 
του Π.Δ. 159/1984. 

δ. Τις πιστώσεις που διατίθενται από το Τμήμα Ιατρικής με 
τη διαδικασία του άρθρου 4 παρ. 1ετου Ν. 2083/1992. 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Πατρών για τους σκοπούς 
του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων κάθε 
έτους, κατάλογος επιστημονικών βιβλίων, περιοδικών και 
οργάνων, αρχείο ερευνητικών προγραμμάτων, βιβλίο μετα¬ 
βολών προσωπικού, πρωτόκολλο εισερχομένων και εξερ- 
χομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 25 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 356 
Εσωτερικός κανονισμός λειτουργίας του Εργαστηρίου 
Παθολογικής Ανατομίας στο Τμήμα Ιατρικής της Σχο¬ 
λής Επιστημών Υγείας του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 καιδΟπαρ. 1 του Ν. 
1268/1982 «Για τη δομή και λειτουργία των Ανωτάτων Εκ¬ 
παιδευτικών Ιδρυμάτων» (Α' 87) όπως η πρώτη διάταξη τρο¬ 
ποποιήθηκε με το άρθρο 48 παρ. 2 του Ν. 1404/1983 «Δομή 
και λειτουργία των Τεχνολογικών Εκπαιδευτικών Ιδρυμά¬ 
των» (Α' 173). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» 
(Α'159). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό προ- 
σετέθη με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων του 
Ν. 1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθηκε 
με το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

4. Τις διατάξεις του άρθρου 1 περ. ιιτου Π.Δ. 55/1996 «Πε¬ 
ριορισμός συναρμοδιοτήτων κατά την έκδοση διοικητικών 
πράξεων» (Α'48). 

5. Τη γνώμη της Γενικής Συνέλευσης του Τμήματος Ιατρι¬ 
κής της Σχολής Επιστημών Υγείας του Πανεπιστημίου Πα¬ 
τρών (Συνεδρίαση 402/26.4.2002). 

6. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του προϋπολογι¬ 
σμού του Πανεπιστημίου Πατρών. 

7. Την αριθμ. 550/2002 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

1. Το Εργαστήριο Παθολογικής Ανατομίας του Τμήματος 
Ιατρικής του Πανεπιστημίου Πατρών, που ιδρύθηκε με το 
Π.Δ. 789/1980 (Α' 194), καλύπτει διδακτικές, ερευνητικές 
και νοσηλευτικές ανάγκες, στα γνωστικά αντικείμενα της 
Παθολογικής Ανατομικής και έχει ως αντικείμενο δραστη¬ 
ριότητας τη διάγνωση των παθήσεων με τις μεθόδους της 
Παθολογικής Ανατομικής και Κυτταρολογίας, τη μελέτη και 
έρευνα της παθογένειας, της αιτιολογίας, της φύσης των 
ανατομικών και λειτουργικών τους συνεπειών, καθώς και 
τον εμπλουτισμό και διατήρηση του παθολογοανατομικού 
υλικού, για εκπαιδευτικούς και ερευνητικούς σκοπούς. 

2. Το Εργαστήριο περιλαμβάνειτις ακόλουθες επί μέρους 
ειδικές μονάδες: 

α. Ιστοπαθολογίας, 
β. Κυτταροπαθολογίας, 
γ. Ιστοχημείας, 
δ. Κυτταροχημείας, 
ε. Ανοσοϊστοχημείας, 
στ. Ανοσοκυτταροχημείας, 
ζ. Μορφομετρίας, 

η. Νεκροτομικής και Μοριακής Παθολογοανατομίας. 


Αρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής της Σχολής Επιστημών Υγείας, καθώς και άλλων 
Τμημάτων του Πανεπιστημίου Πατρών σε θέματα που εμπί¬ 
πτουν στα αντικείμενα δραστηριότητας του εργαστηρίου 
όπως αυτά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον οι 
επιστημονικοί στόχοι, συμπίπτουν, συμβαδίζουν και αλλη- 
λοσυμπληρώνονται με εκείνους του εργαστηρίου. 

3. Την ειδίκευση ιατρών στις ειδικότητες της Παθολογι¬ 
κής Ανατομικής και της Κυτταρολογίας, όπως αυτό προ- 
βλέπεται από τις εκάστοτε κείμενες διατάξεις για τις Ιατρι¬ 
κές ειδικότητες, καθώς και τη συνεχή επιμόρφωση και εκ¬ 
παίδευση των Παθολογοανατόμων και Κυτταρολόγων. 

4. Την ειδίκευση και την πρακτική εξάσκηση Τεχνολόγων 
Ιατρικών Εργαστηρίων ή άλλων λειτουργών των κλάδων 
υγείας. 

5. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων και 
εκδόσεων και την πρόσκληση ελλήνων και ξένων αναγνωρι¬ 
σμένων επιστημόνων. 

6. Την παροχή υπηρεσιών σε ιδιώτες κατά τα προβλεπό- 
μενα στο Π.Δ. 159/1984 «Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και κά¬ 
θε νομικής μορφής οργανισμούς» (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρικής 
της Σχολής Επιστημών Υγείας του Πανεπιστημίου Πατρών 
που το γνωστικό αντικείμενο της θέσης που κατέχουν εμπί¬ 
πτει στα διδακτικά και ερευνητικά ενδιαφέροντα του εργα¬ 
στηρίου, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων4παρ. 1 (δ)του Ν. 2083/1992 (Α'159) και13παρ.3β 
του Ν. 2817/2000 «Εκπαίδευση των ατόμων με ειδικές εκ¬ 
παιδευτικές ανάγκες και άλλες διατάξεις» (Α' 78) αντίστοι¬ 
χα. 


Αρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρικής 
του Πανεπιστημίου Πατρών που ορίζεται με τη διαδικασία 
που ορίζουν οι διατάξεις του άρθρου 28 παρ. 22 του Ν. 
2083/1992 (Α'159). 

2.0 διευθυντής ασκείτις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβά¬ 
νονται ο συντονισμός του διδακτικού (προπτυχιακού-μετα- 
πτυχιακού) και ερευνητικού έργου του εργαστηρίου, η κα¬ 
τάρτιση και υποβολή στη Γενική Συνέλευση του Τμήματος 
του ετήσιου προγράμματος λειτουργίας του εργαστηρίου 
και η μέριμνα για την τήρησή του, η μέριμνα για τη στελέ- 
χωση, την οικονομική διαχείριση και την κατανομή των χώ¬ 
ρων του εργαστηρίου, η εισήγηση στη Γενική Συνέλευση 

του Τμήματος για τον ορισμό των υπευθύνων για τα αναλώ¬ 
σιμα υλικά και τον κινητό εξοπλισμό και η υπογραφή κάθε 
εγγράφου που διακινεί το εργαστήριο. 

3. Ο διευθυντής ενημερώνεται πριν από τη διεξαγωγή κά¬ 
θε εργασίας, που γίνεται στο εργαστήριο στα πλαίσια ερευ¬ 
νητικού προγράμματος ή άλλου έργου, που έχει αποφασι- 
σθεί και καθορίζει την προτεραιότητα στη χρησιμοποίηση 
οργάνων και χώρων, σε περίπτωση που δεν υπάρχει σχετι¬ 
κή απόφαση. 

4. Ο διευθυντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και υλι¬ 
κών που ανήκουν σ’ αυτό, την παραμονή των εργαζομένων 
(προσωπικού, φοιτητών, επισκεπτών), στους χώρους, κα¬ 
θώς και στην προστασία των οργάνων και εγκαταστάσεων 
του εργαστηρίου από βλάβες. 

Άρθρο 5 

Εγκατάσταση - Λειτουργία 

1. Το εργαστήριο Παθολογικής Ανατομίας λειτουργεί στο 
Περιφερειακό Πανεπιστημιακό Γενικό Νοσοκομείο Πά¬ 
τρας, όπου έχει εγκατασταθεί με κοινή Υπουργική Απόφα¬ 
ση Α3β/οικ. 10638/1988 (Β' 515). Στους χώρους εγκα¬ 
τάστασής του υπάρχει πινακίδα με τον τίτλο του Εργαστη¬ 
ρίου και το ονοματεπώνυμο του Διευθυντή. 

2. Η χρησιμοποίηση ειδικών οργάνων κάθε εργαστηρίου 
επιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από το διευθυντή αυτού. Κινητά όργανα και 
σκεύη, τα οποία παραδίδονται για τη διεξαγωγή εργασιών, 
επιστρέφονται, μετά τη χρησιμοποίησή τους, στην κατά¬ 
σταση που είχαν παραδοθεί. 

3. Με εισήγηση του Διευθυντή, στα αρμόδια όργανα του 
Τ μήματος, είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότη- 
τεςτου εργαστηρίου, σύμφωνα με την ισχύουσα νομοθεσία 
(άρθρο 18 Ν. 1268 και 5 Π.Δ. 407/1980). 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 3 
του Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ιατρικής με 
τη διαδικασία του άρθρου 4 παρ. 1ε του Ν. 2083/1992 (Α' 
159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Πατρών για τους σκοπούς 
του οικείου εργαστηρίου. 

Άρθρο 7 

Τηρούμενα βιβλία 

Γιατις ανάγκες κάθε εργαστηρίου τηρούνται τα ακόλου¬ 


θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κάθε 
έτους, κατάλογος επιστημονικών βιβλίων, περιοδικών και 
οργάνων, αρχείο ερευνητικών προγραμμάτων, βιβλίο μετα¬ 
βολών προσωπικού, πρωτόκολλο εισερχομένων και εξερ- 
χομένων εγγράφων, αρχείο ασθενών / ιστοπαθολογικών 
εξετάσεων, αρχείο ασθενών / κυτταρολογικών εξετάσεων, 
αρχείο ασθενών / ΟοηευΙίαίίοηε. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές διατά¬ 
ξεις. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 25 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο 290/2002 Προεδρικό Διάταγμα «Οργανισμός Πολιτι¬ 
κού Προσωπικού Υπουργείου Εθνικής Άμυνας», που δημο- 
σιεύθηκε στο ΦΕΚ 260/24.10.2002 τ.Α') επιφέρονται οι πα¬ 
ρακάτω διορθώσεις: 

α. Στη στήλη Α', στίχο 15 από την αρχή της σελίδας 4823, 
αντί του εσφαλμένου «1.0 κλάδος ΔΕ Τεχνικού περιλαμβάνει 
χίλιους (1.880)...», τίθεται το ορθό «1.0 κλάδος ΔΕ Τεχνικού 
περιλαμβάνει χίλιες οκτακόσιες ογδόντα (1.880)...». 

β. Στη στήλη Α', στίχο 32 από το τέλος της σελίδας 4826, 
αντί του εσφαλμένου «Προϊστάμενοι Διευθύνσεων, Υποδι¬ 
ευθύνσεων και Τμημάτων», να τίθεται το ορθό «Προϊστάμε¬ 
νοι Διευθύνσεων, Υποδιευθύνσεων, Τμημάτων και Γραφεί¬ 
ων». 

γ. Στη στήλη Α', στίχο 30 από το τέλος της σελίδας 4826, 
αντί του εσφαλμένου «Στις παρακάτω διευθύνσεις, υποδιευ¬ 
θύνσεις και τμήματα ...», τίθεται το ορθό «Στις παρακάτω δι¬ 
ευθύνσεις, υποδιευθύνσεις, τμήματα και γραφεία...». 

δ. Στη στήλη Α', στίχους 1 έως 3 από την αρχή της σελίδας 
4833, αντί του εσφαλμένου «ΠΕ Μηχανικών (Πολιτικός, Αρ- 
χιτέκτων, Τοπογράφος) ή ΤΕ Τεχνολογικών Εφαρμογών 
(Πολιτικός Δομικών Έργων, Τοπογράφος», τίθεται το ορθό 
«Τμήμα Εκτέλεσης Δομικών Έργων Υπάλληλοιτων κλάδων: 
ΠΕ Μηχανικών (Πολιτικός, Αρχιτέκτων, Τοπογράφος) ή ΤΕ 
Τεχνολογικών Εφαρμογών (Πολιτικός Δομικών Έργων, Το¬ 
πογράφος». 

ε. Στη στήλη Β', στίχο 32 από το τέλος της σελίδας 4850, 
αντί του εσφαλμένου «Α'Τομέας Οχημάτων- Κιντήρων-...», 
τίθεται το ορθό «Α'Τομέας Οχημάτων-Κινητήρων-...». 

(Από το Υπουργείο Εθνικής Άμυνας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





